

**IZJAVA O DAVANJU SUGLASNOSTI ZA FOTOGRAFIRANJE, SNIMANJE I OBJAVU FOTOGRAFIJA NA SLUŽBENIM WEB STRANICAMA I DRUŠTVENIM MREŽAMA AURETIS POŽEGA D.O.O. I GRADA POŽEGE TE OBRADU OSOBNIH PODATAKA KLIJENATA**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ovom izjavom dajem privolu tvrtki **AURETIS POŽEGA d.o.o., turistička agencija za umjetnost, rekreaciju, edukaciju, turizam i sport, Trg Svetog Trojstva 1, OIB: 15386299346** (dalje u tekstu: Društvo) za pohranu i obradu osobnih podataka koje dajem Društvu u svrhu poslovne transakcije.

Društvo, kao voditelj obrade osobnih podataka, razumije da je zaštita privatnosti korisnika izuzetno važan zadatak te se obvezuje pružiti zaštitu svih osobnih podataka sukladno važećim zakonskim odredbama te primjenom odgovarajućih tehnoloških rješenja.

Također, svojim potpisom dajem suglasnost da se moje dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao sudionik kreativnih, edukativnih i rekreativnih radionica u dječjem odmaralištu u organizaciji AURETIS POŽEGA d.o.o. fotografira i snima te da se navedene fotografije/snimke mog djeteta u sklopu predmetnih radionica objave na službenim web stranicama ili društvenim mrežama AURETIS POŽEGA d.o.o. i Grada Požege.

Fotografiranje i snimanje djece se odnosi na snimanje/fotografiranje sudjelovanja djece u aktivnostima u dječjem odmaralištu tijekom edukativnih, rekreativnih i kreativnih radionica u sklopu organiziranog ljetovanja za učenike. Fotografije i snimke te radovi djece načinjeni na radionicama, koristit će se isključivo u svrhe promocije sadržaja, buđenja interesa za umjetnost, rekreaciju, edukaciju i sport te aktivno provođenje slobodnog vremena djece i mladih, uključujući razvoj samostalnosti i odgovornosti.

Ova privola dana je dobrovoljno, svjesno i bez prisile, za gore naznačene svrhe što potvrđujem svojim potpisom.

Upoznat/a sam s opsegom obrade svih osobnih podataka, načinu njihovog korištenja, te o mjerama zaštite osobnih podataka koje provodi. Mjere zaštite osobnih podataka su propisane kroz Politiku zaštite osobnih podataka Društva i druge interne akte kojima se propisuju mjere sigurnosti informacijskog sustava Društva.

Prikupljeni osobni podaci obrađuju se u cilju ispunjenja ugovornih obveza prema kupcima usluga Društva – rezervacije i prodaje aviokarata te izrade ponude za prodaju turističkih proizvoda. Prikupljeni podaci mogu se koristiti i za povremeno slanje promotivnih poruka elektroničke pošte, ali samo ako su klijenti prethodno dali suglasnost na takve aktivnosti (na dnu ove stranice ili u nekom drugom zabilježenom obliku).

Po realizaciji prodaja turističkih proizvoda, osobni podaci mogu biti proslijeđeni kompanijama zaduženim za realizaciju ovih proizvoda.

Osobni podaci su svi oni podaci koji se odnose na pojedinca, a pomoću kojih je moguće izravno ili neizravno utvrditi identitet pojedine osobe. Osobne podatke koji se koriste za ispunjavanje ugovornih obveza te za održavanje poslovnog odnosa s klijentima, čuvaju se i štite u razdoblju trajanja poslovnog odnosa klijenta s Društvom.

U svakom trenutku je moguće poslati upit ili zahtjev u vezi pohrane i obrade osobnih podataka klijenta, osim onih osobnih podataka koji se odnose na knjigovodstvene isprave, a za koje je zakonom propisan rok čuvanja od 11 godina. Za takve osobne podatke predviđeno je automatsko brisanje po isteku roka od 11 godina.

Upiti se šalju na mail adresu auretis@pozega.hr

Mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Nije obvezno)

*Unosom potvrđujem da želim primati relevantne posebne ponude, obavijesti i savjete na svoju mail adresu.*

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_